b'\n_START_ARTICLE_\nSvin\xc4\x8dev nitrat\n_START_SECTION_\nUgotovitve o nevarnih lastnostih\n_START_PARAGRAPH_\nZelo nevaren je v primeru zau\xc5\xbeitja. Nevaren je v primeru stika z ko\xc5\xbeo, o\xc4\x8dmi ali \xc4\x8de ga vdihavamo. V teh primerih po navadi povzro\xc4\x8da dra\xc5\xbeanje. Huj\xc5\xa1e posledice sledijo predvsem pri dalj\xc5\xa1em izpostavljanju oziroma stiku, saj v tem primeru povzro\xc4\x8da ko\xc5\xbene razjede in opekline._NEWLINE_Je eksploziven, vendar ima nizko raven eksplozivnosti. Lahko je strupen tudi za kri, ledvica, \xc5\xbeiv\xc4\x8dni in tudi razmno\xc5\xbeevalni sistem. Je po\xc5\xbearno nevaren ob prisotnosti gorljivih in organskih materialov. Pri segrevanju do razkroja oddaja zelo strupene hlape svinca in du\xc5\xa1ikovih oksidov.\n_START_SECTION_\nUkrepi ob nezgodnih izpustih\n_START_PARAGRAPH_\nPri manj\xc5\xa1ih nezgodnih izpustih z ustreznimi pripomo\xc4\x8dki poskrbimo, da snov pospravimo v posodo za odpadne nevarne snovi._NEWLINE__NEWLINE_Pri ve\xc4\x8djem razlitju ustavimo le to a le v primeru, da s tem ne ogro\xc5\xbeamo sebe ali drugih. Prepre\xc4\x8dimo, da bi snov pri\xc5\xa1la v stik z lahko gorljivimi materiali kot so les, papir, olje, obla\xc4\x8dila in podobno._NEWLINE_Snov z vodo ohranjamo vla\xc5\xbeno.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nSnovi ne vdihavamo, se ji ne izpostavljamo po nepotrebnem, nosimo primerno za\xc5\xa1\xc4\x8ditno opremo in v primeru zau\xc5\xbeitja ali stika s sluznico takoj poi\xc5\xa1\xc4\x8demo zdravni\xc5\xa1ko pomo\xc4\x8d in poka\xc5\xbeemo etiketo ali embala\xc5\xbeo._NEWLINE__NEWLINE_Pri delu s snovjo uporabljamo celotno za\xc5\xa1\xc4\x8ditno opremo (rokavice, obleka, \xc4\x8devlji, o\xc4\x8dala) in samostojen dihalni aparat. Vsa dela s to snovjo naj potekajo v dobro prezra\xc4\x8devanem prostoru.\n_START_SECTION_\nObstojnost in reaktivnost\n_START_PARAGRAPH_\nSnov je stabilna, edini pogoj za nestabilnost pa so nezdru\xc5\xbeljive snovi, ki so amonijev tiocianat, ogljikov prah, svin\xc4\x8dev hipofosfit, acetat, kalij, aluminij, alkil estri, fosfor, \xc5\xbeveplo in kositrov klorid. Zelo je reaktivna z gorljivimi in organskimi materiali. Je nekorozivna v prisotnosti stekla.\n_START_SECTION_\nToksikolo\xc5\xa1ki podatki\n_START_PARAGRAPH_\nV telo lahko vstopi skozi dihala, prebavila ali z dotikom._NEWLINE_Ima rakotvorni u\xc4\x8dinek in ima \xc5\xa1kodljive vplive na kri, ledvica, reproduktivni sistem, periferno \xc5\xbeiv\xc4\x8devje in centralni \xc5\xbeiv\xc4\x8dni sistem._NEWLINE_Prehaja skozi posteljico. Lahko povzro\xc4\x8di \xc5\xa1kodljive u\xc4\x8dinke na razmno\xc5\xbeevanje in okvare ploda (teratogenost) in lahko vpliva na genski material (mutagene). To lahko povzro\xc4\x8di raka, vendar ni prepri\xc4\x8dljivih dokazov za to pri ljudeh. Na Ameri\xc5\xa1ki konferenci vladnih industrijskih higienikov (ACGIH) je razvr\xc5\xa1\xc4\x8dena kot rakotvorna (potrjeno na \xc5\xbeivalih z neznanim pomenom za ljudi)._NEWLINE_Povzro\xc4\x8da dra\xc5\xbeenje ko\xc5\xbee in o\xc4\x8di. Dihanje svin\xc4\x8devega nitrata lahko dra\xc5\xbei nos, grlo, bronhije in plju\xc4\x8da. Vstop skozi dihala lahko povzro\xc4\x8di methemoglobimnemio, cianozo (modrikasto spremembo barve ko\xc5\xbee zaradi pomanjkljivega oksigenacija krvi), kr\xc4\x8de, tahikardijo, bole\xc4\x8dine v prsih zaradi dispneja in smrt. Prav tako lahko vpliva na obna\xc5\xa1anje (centralni \xc5\xbeiv\xc4\x8dni sistem), vklju\xc4\x8dno z u\xc4\x8dinki glavobola, kr\xc4\x8dev, nespe\xc4\x8dnosti in podobno. Lahko povzro\xc4\x8di okvare ledvic in slabokrvnost. To lahko povzro\xc4\x8di tudi druge simptome, podobne kot pri zau\xc5\xbeitju._NEWLINE_Pri zau\xc5\xbeitju sledi akutna zastrupitev. Akutna zastrupitev lahko povzro\xc4\x8di neprijeten ob\xc4\x8dutek v trebuhu ali kr\xc4\x8de, svin\xc4\x8dene \xc4\x8drte na dlesnih, anoreksijo, izgubo teka in te\xc5\xbee, zaprtje, kovinski okus, mi\xc5\xa1i\xc4\x8dna oslabelost, depresijo, razdra\xc5\xbeljivost, omotico in zmanj\xc5\xa1anje spomina.\n_START_SECTION_\nEkotoksikolo\xc5\xa1ki podatki\n_START_PARAGRAPH_\nEkotoksi\xc4\x8dnost v vodi (LC50)za ribe zna\xc5\xa1a 240 ppm na 48 ur, za vodne bolhe pa 6,7 ppm na 96 ur. Proizvodi, ki bi povzro\xc4\x8dili degracijo snovi v kratkem roku zaenkrat \xc5\xa1e ne obstajajo, oziroma jih \xc5\xa1e ne poznamo, za degracijo v dolgem roku pa bodo po vsej vrjetnosti na voljo zelo kmalu._NEWLINE_Snovi, ki nastanejo ob razgradnji so manj strupene kot sam svin\xc4\x8dev nitrat.\n_START_SECTION_\nOdstranjevanje\n_START_PARAGRAPH_\nSnovi ni mogo\xc4\x8de vrniti v predelavo ali recikla\xc5\xbeo zato jo moramo obravnavati kot nevaren odpadek. Obdelava, uporaba ali kontaminacije tega izdelka lahko spremeni mo\xc5\xbenosti za ravnanje z odpadki. Dr\xc5\xbeavni in lokalni odstranjevalni predpisi se lahko medsebojno razlikujejo. Tudi predmeti, ki so bili v stiku s snovjo se obravnavajo kot nevarni odpadki.'